आम तौर पर मधुमेह की दवाएं अमेरिका या अन्य विकसित देशों में खोजी जाती हैं और फिर भारत में बिकती हैं। लेकिन यह पहला मौका होगा जब केंद्र सरकार की वैज्ञानिक और औद्योगिक अनुसंधान परिषद (सीएसआईआर) की ओर से विकसित मधुमेह रोधी दवा बीजीआर-34 को अमेरिका में प्रदर्शित किया जाएगा। अमेरिका में तीन करोड़ मधुमेह रोगी हैं और वे मधुमेह के इलाज के लिए आयुर्वेद, प्राकृतिक चिकित्सा और योग को वैकल्पिक उपचार के रूप में तेजी से अपना रहे हैं। सम्मेलन में हिस्सा ले रहे एमिल फार्मास्युटिकल के कार्यकारी निदेशक संचित शर्मा ने कहा कि वेलनेस रेंकिग में अमरीका 85वें स्थान पर है। इसे सुधारने के लिए वह आज आयुर्वेद और हर्बल उत्पादों की तरफ देख रहा है। यह हमारे लिए गर्व की बात है। एमिल ने सीएसआईआरए डीआरडीओ द्वारा विकसित कई आयुर्वेदिक फार्मूलों को सफलतापूर्वक बाजार में उतारा है। इसी प्रकार गुर्दे के उपचार की दवा नीरी केएफटी भी वहां प्रदर्शित की जाएगी जो भारत में मशहूर है।